rlitschk/wikidir huggingface dataset:
Dat Lichtjohr is en astronoomsch Längeneenheit. Dat Lichtjohr is defineert as de Streck, de en elektromagneetsch Bülg as dat Licht in nipp un nau een Johr dör en Vakuum torüch leggt. Dat sünd ruchweg 9,5 Billionen Kilometer (9,5 · 1012). Vun Naam her künn man glöven, dat dat Lichtjohr en Tieteenhet is, man dat is en Längenmaat. Bruukt warrt dat as Eenheit blots in de Astronomie. In’t Internatschonale Eenheitensystem is dat aver nich tolaten. Vun wegen de groten Strecken, de in de Astronomie und AStrophysik vörkamt, warrt dat dor aver wieter bruukt. As Ünnerdelen vun’t Lichtjohr sünd ok de Eenheiten Lichtsekunn (~ 300.000 Kilometer), Lichtminuut (~18 Millionen Kilometer) un Lichtstünn (~1,1 Milliarden Kilometer) defineert. Disse Ünnereenheiten sünd över de Lichtsnelligkeit un de SI-Basiseenheiten Meter un Sekunn nipp un nau fastleggt. Dat Lichtjohr dorgegen kann op de Basis vun’t tropische, juliaansche, gregoriaansche oder dat siderische Johr fastleggt wesen. De Johreslängen vun disse Johren ünnerscheedt sik aver blots üm bit to 0,005 %, so dat de Johresdefinitschoon, de vör de Angaav gellt, eerst bi fiefstellig Nauigkeit vun Bedüden is. Na en Anraden vun de Internatschonalen Astronomschen Union is ünner den Begreep „Johr“ ahn wietere Angaven jümmer dat juliaansche Johr to verstahn. Een
„Agutter“ wiest op düsse Siet. Dat Woort hett noch annere Bedüden: kiek dorför ünner William Agutter. Jennifer Ann Agutter (* 20. Dezember 1952 in Taunton, Somerset, Grootbritannien) is en britsche Schauspelersche. Jenny Agutter is de Dochter vun en britschen Offizeer. Se hett al in’t Öller vun twölf Johren eerste Insichten in de Filmkunst kregen in East of Sudan. Bekannt worrn is se later dör de Feernsehreeg The Railway Children vun de BBC. 1968 weer se vun Andrzej Wajda för sien Kinnerkrüüztogfilm Gates to Paradise besett na den Roman vun Jerzy Andrzejewski. De eerste gröttere Rull harr se 1971 in Walkabout. In’t glieke Johr hett se ok en Rull in The Snow Goose övernahmen, för de se mit’n Emmy uttekent worrn is. Se weer in de 1970er Johren in vele wietere Filmen to sehn, to’n Bispeel in Logan’s Run un Equus, för den se vun de britschen Filmakademie as beste Nevendorstellersche ehrt worrn is. 1981 weer se in den Film An American Werewolf In London to sehn. Siet de 1990er Johren hett se denn vör allen för’t Feernsehn arbeit. Agutter leevt in Cornwall un is siet den 4. August 1990 mit den sweedschen Hotelbesitter Johan Tham verheiraat. In’t glieke Johr keem
Disse Artikel is man blots en Stubben. Du kannst Wikipedia helpen un em verbetern. Dat Johr (latiensch annus) is en Tieteenheet. Dat Eenheetenteken för dat Johr is a. Dat gifft en poor Definitschoonsmeuglichkeeten för dat Johr: Astronomsche Definitschonen Siderisch Johr: Dat is de Tiet, de de Eer bruukt, üm eenmol üm de Sünn rümtolopen. De Ümloop is denn üm, wenn de Eer in de sülve Positschoon to een bestimmten Steern steiht, in de se ok to Anfang stunn, dat heet, se hett en 360° Törn maakt. No disse Definitschoon hett een Johr 365,25636042 Daag. Tropisch Johr: Dat is de Tiet, de twüschen twee Fröhjohrsdagunnachtlieken vergeiht, also de Eerass weer in de lieke Winkel to de Sünn steiht. De Ünnerscheed to dat siderische Johr is dör de Präzession to verkloren. No dat tropische Johr richt sik ok uns Klenner. No disse Definitschoon hett een Johr 365,24219879 Daag. Anomalistisch Johr: Dat is de Tiet, de twüschen twee Dörgäng dör dat Perihel vergeiht. (365,26 Daag). Platonisch Johr: Dat is de Tiet, de de Eerass för een Ümlop op de Kegelmantel bruukt, de vun de Präzession beschreven ward. Een Platonisch Johr duert 25.700 tropische Johr. Julianisch Johr: Dörsnittliche Läng vun dat Johr no de
Swabern is ene Gemeende in den Landkreis Deefholt in Neddersassen. Swabern liggt in'n Süden vun den Naturpark Wilshuser Geest, tämlich in de Midden twuschen Bremen un Minden. In de Gemeende sitt ok de Verwalten vun de Samtgemeende Swabern. Dor höört denn noch de Dörper Affinghusen, Ehrenborg, Neenkarken, Scholen un Sudwalde to. Matig Seeklima regeert hier unner den Indruck vun en fochtigen Noordwest vun de Noordsee her. In'n Dörsnitt is dat in Swabern över dat Johr hen 8,5° - 9,0°C warm un dat gifft bi 700 mm Nedderslag. Twuschen Mai un August kaamt woll bi 20-25 Sommerdaag (Dat sünd Dage mit mehr as 25°C) tohopen. Al in de jüngere Steentiet hett dat Minschen in Swabern geven. In de Römertiet hett dat nöördlich vun Swabern en Römerpadd geven, de vun de Werser bit na Freesland güng. Swabern süms is en Wohnsteed, as dat bi de Sassen begäng weer: As Parlen an'e Snoor staht de verstreihten Hööv langs de Straat. Üm 750 lä Swabern midden in dat Land vun den Stamm vun de Sassen. De ehr Ünnerstamm, de Engern harr sik dor Wohnsteden boot. Dat eerste Mol in de Geschicht is Swabern in dat Johr 1025 nömmt wurrn. Dormols stünn de Naam in
Autonoe (ok Jupiter XXXVIII) is en vun de lütten buteren Maanden vun’n Planet Jupiter. Opdeckt weer de Maand an’n 10. Dezember 2001, neemlich vun en Koppel US-amerikaansche Astronomen vun de University of Hawaii ünner dat Regeer vun Scott S. Sheppard. Nöömt is de Maand na de Figur Autonoë ut de greekschen Mythologie. Dat is de Süster vun Semele. De vörlöpige Beteken vun den Maand weer toeerst S/2001 J 1. Autonoe löpt op en Ümloopbahn in en middleren Afstand vun 23.039.000 km vun’n Planeten. För een Ümloop bruukt he üm un bi 762 Daag un 12 Stünnen. De Bahn hett en bannig grote Exzentrizität vun 0,334 un is üm 152,9 ° gegen den Äquater vun’n Jupiter kippt. De Bewegen vun den Maand is dormit retrograd, dat heet, dat sik Autonoe gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Pasiphae-Grupp, nöömt na den gröttsten Maand ut de Grupp. Autonoe hett en middleren Dörmeter vun üm un bi 4 km un tellt dormit to de ganz lütten Maanden. De Böverflach vun den Maand wiest en Albedo vun blots
Minnerstadt is dat Woort för en Oort, de nich so ganz as en Stadt gellen deit. In verscheden Gegenden in Düütschland, in Skandinavien un in Grootbritannien gifft dat verscheden Naams för düsse Minnerstäder. In Noorddüütschland heet se allgemeen Flecken, in Westfalen hefft se fröher den Naam Wigbold dragen, in Bayern weert se Markt nömmt. Dat wichtigste Recht vun de Minnerstadt weer fröher dat Marktrecht. Dor hüng dat mit tosamen, dat in so'n Oort beter Geld verdeent weern konn. Minnerstäder weern Hööftöörd up den unnersten Rang. Vun en Minnerstadt ut is dat Ümland versorgt wurrn mit allens, wat dat bruken dö. Tomeist finnt se sik in Gegenden, wo nich veel Lüde leven döen un wo de Weg na de neegste Stadt to wiet weg weer för de Buern. Hüdigendags hefft de Wöer för de Minnerstadt, so as de in verscheden Gegenden bruukt weert (Flecken etc.) bloß noch en histoorschen Sinn. Wiekbild Flecken
Maio is en Eiland in’n Atlantik. Dat is een vun de negen bewahnten Eilannen vun Kap Verde. Dat Eiland Maio tellt to de Grupp vun de Ilhas de Sotavento („Eilannen ünnern’n Wind“ oder „Eilannen af vun’n Wind“), de all süüdlich Eilannen vun Kap Verde tohopenfaat. Togliek höört se aver ok to de ööstlichen Eilannen, de sik vun de Landschap her teemlich liek sünd. Maio liggt in’n Oosten vun dat Hööfteiland Santiago un in’n Süüdwesten vun Boa Vista. Dat Eiland hett en Flach vun ruchweg 260 km². Dat Eiland is to’n gröttsten Deel Wööst, de op en Kalksteensockel opsitten deit. Dat Land is flach un even un warrt blots vun en poor olle Vulkansloten dörbroken, de lang nich mehr aktiv un al teemlich verweddert sünd. De hööchste dorvun is de Monte Penoso mit üm un bi 436 m opfolgt vun’n Monte Batalha mit 294 m un den Monte Branco mit 265 m. Intressante Steden sünd de Westen un de Noorden. In’n Westen liggt dat Feriendörp Morro, dat mit sien Palmbööm un sien feinen Sandstränn ok Touristen antehn deit. Wieter na Noorden achter den Oort Calheta liggt en lütt Wooldrebeet mit Akazienbööm, dat twüschen 1966 un 1974 dör Opforsten entstahn is. Noch
Disse Artikel is man blots en Stubben. Du kannst Wikipedia helpen un em verbetern. Pasewalk is een Stadt in den Landkreis Vörpommern-Griepswoold in Mekelnborg-Vörpommern un Verwaltensseet vun dat Amt Uecker-Randow-Tal för 15 ümliggen Gemeenden, sülvst aber nich amtsangehörig. De Stadt is en vun de 18 Middelzentren vun dat Land. Pasewalk liggt an de oostelk Waterkant von de Uecker, twüschen Ueckermünder Heid un de Uckermark. 20 Kilometer in Oosten is de Grenze to Polen. Von Norden as de Klock geiht: Viereck, Krugsdorf, Zerrenthin, Polzow, Fahrenwalde, Rollwitz, Papendorf, Schönwalde un Jatznick. Pasewalk weer in de Hanse. 1816-1847: Magnus Nathanael Günther 1848-1872: Johann Georg Ludwig Streuber 1872-1876: August Ferdinand Pagels 1876-1895: Carl Kujack 1895-1905: Albert Will 1905-1917: Wilhelm Prüter 1917-2. Juli 1937: Willy Peppler 1937-1942: Malsfey 1942: Klingbeil 1942-?: Hans-Heinrich Wentzlaff-Eggebert -2002: Wilfried Sieber (CDU) 2002-22. November 2013: Rainer Dambach (ahn Partei) 22. November 2013-Mai 2014: Gudrun Baganz (kommissarsch) siet Mai 2014 Sandra Nachtweih (* 1975), parteilos Dort gifft dat twee Toorns un twee Doren un ene historische Stadtmüer. Rainer Knaak (* 1953), Schachspeler
Flecken is de Naam, de besunners in Noorddüütschland för ene Minnerstadt bruukt warrt. En Flecken liggt in de Midden vun de Dörper dor umto un is so wat as en Hööftstadt in'n unnersten Rang. He hett en poor Rechten, de de Stadt ok hett. Dat wichtigst dormank is dat Marktrecht. Bit 1885 harrn de Flecken in Neddersassen (dormols höör dat to Preußen to) to'n Deel en königlich Amt. In Sweden is de Naam för Flecken köpning, in Däänmark heet he handelsplads. Hüdigendags gifft dat Öörd mit den offiziellen Naam Flecken bloß noch in dree düütsche Bundslänner, dorto noch in de Swiez. 54 Gemeenden in Neddersassen hefft den Titel Flecken, dormank is Langwedel mit bi 14.500 Inwahners de gröttst. De lüttjest Flecken is Wiedensahl mit bi 1.000 Inwahners. In Sassen-Anholt föhrt Apenburg, Calvörde, Diesdörp, Weferlingen den Naam Flecken. Flecken in Hessen sünd de Marktflecken Villmar, bavenhen noch Mengerskirchen, Merenberg un Weilmünster. As Sleswig-Holsteen in dat Johr 1866 vun Däänmark na Preußen keem, dor geev dat dor noch alltohopen 25 Flecken. Lütt bi lütt sünd de denn alltohopen to en Stadt böört wurrn. Annere kemen na 1920 wedder na Däänmark torüch. De leste Flecken, de to'n Stadt maakt wurrn is, weer 1934
In Düütschland is de politische Gemeen (ok Gemeende oder Kommune) en staatlich Eenheit, de sik süms verwalten deit. Dorbi nümmt se vun al Verwaltenseenheiten in den Staat den ünnersten Rang in. De Gemeenden staht bi den Upbo vun de Verwalten vun unnen na boven an de unnerste Steed. Se höört al to en högern Rang to, also to’n Kreis, to’n Land oder to’n Bund. Dat gifft avers ok Gemenen, de weert nich vun en högere Steed ut verwalt’, man de nehmt süms ok den högern Rang in. So is dat bi de kreisfreen Städer oder Stadtkreisen un bi de Stadtstaten:
De Radfeernweg Hamborg–Bremen is an’n 16. April 2005 offiziell in Bedriev nahmen worrn. En Vörlöper vun dissen Radfeernweg hett dat al siet de 1980er Johren geven. De Weg hett en Läng vun ruchweg 150 km un is dörgahn mit Schiller kenntekent. In Bremen hett he’n Ansluss an den Werser-Radweg un in Hamborg an den Ilvradweg. De Radfeernweg kann ok as Afkörten för den Noordseeküstenradweg bruukt warrn. De Radweg is Deel vun de D-Route 7, de sülvst en Deel vun de EuroVelo-Route 3 (Pilgerweg) is. Streckenwies hett de Radweg en teemlich slechten Boddenbelag ut losen Sand oder Koppsteenplaaster. Dat Föhren is dorüm op disse Afsnitten mit Fohrrööd mit smalle Riepens nich so goot. Vun wegen dat de Wind vör allen ut Westen weiht, is dat lichter, den Radfeernweg vun Bremen na Hamborg to beföhren, dat een den Wind in Rüch hett. Dat is sünners lichter för Radföhrers, de nich so öövt sünd. Von Hamborg ut föhrt de Radweg över den Landkreis Horborg (mit de Öörd Ehstörp, Hullnst un Heidenau), den Landkreis Rodenborg (mit de Öörd: Zittens, Heeßel un Zeven), dör den Künstleroort Hu’e in’n Landkreis Veern na Bremen. Radfernweg Hamburg-Bremen Maßstab 1:50000 , 1. Oplaag. Bielefelder Verlagsanstalt, Bielefeld März 2005 ISBN
De Jumfernhuut is en dünne Membranhuut bi Fronslüüd, de to’n Deel den Ingang vun de Vagina överdecken deit. In’t fröhe Stadium vun de fetalen Entwickeln wiest de Vagina keen Apen. De Jumfernhuut kummt tostannen ut en dünne Schicht vun Geweev, dat de Vagina vun’n Sinus urogenitalis scheedt. Se stammt jüst so as de ünnere Deel vun de Vagina vun de Sinovaginalhöckers af un besteiht ut Zellen vun’n Sinus as ok vun de Vagina. Normalerwies geiht de Jumfernhuut al vör de Geboort apen. De Grött un Form is aver vun Fro to Fro düchtig ünnerscheedlich. En poor vun de Formen, de an’n fakenstens vörkamt, sünd: Annular: De Jumfernhuut billt dorbi en Ring üm den Vaginalingang Septal: Hier billt se en oder mehr Geweevsbänner, de över den Vaginalingang leegt Cribriform: Dorbi tütt sik de Jumfernhuut över de hele Vagina, wiest aver vele Löker op Parous Introitus: Betütt sik op de Apen, de na de Geboort vun en Kind nablifft un beschrifft blots de Resten vun’t Hymen an de Sieten vun den Vaginalingang. Blots in roor Utnahmen kummt dat vör, dat de Vagina – as en sünnere Form vun Gynatresie – vullstännig vun’t Hymen afslaten is. De Mediziner snackt denn vun en Hymenalatresie
De Sinus urogenitalis is en Vörlöperstruktur bi Embryos vun verscheden MIeg- un Geslechtsorganen. Bi’n Minsch gifft dat bit to de föfften Week vun de Entwicklen noch keen Afgrenzen twüschen den Anal- un den Urogenitalkanal. Man snackt allgemeen vun en Kloaak. Wiel de föfften Week warrt de Kloaak dör dat vun kranial op ehr towassen Septum urorectale in twee Höhlen ünnerdeelt: den Anorektalkanal un den Sinus urogenitalis. Ut den Sinus urogenitalis entwickelt sik: bi beid Geslechter: de Miegblaas un de Miegröhr (bi Mannslüüd blots to’n Deel) bi Mannslüüd: de Prostata (Vörstaherdrüüs), de Bulbourethraldrüse (Cowpersche Drüüs) un de Utriculus prostaticus bi Fronslüüd: de Vaginalepithel, Glandula vestibularis major (Bartholinsch Drüüs) un de Glandulae verstibulares minores
Peter Sematimba (* groff 1958 in’n Kreis Bulemezi in Uganda) is en ugandschen Ünnernehmer. Sematimba weer op dat King’s College in Budo. Nadem he mit 16 vun de School af is, hett he sik mit en lütte Eet-Bood sülvstännig maakt, in de he Mais-Snacks verköfft hett. Later is he na de USA gahn. 1993 is he na üm un bi veerteihn Johr ut de USA na Uganda trüchkehrt un hett dor in Kampala de Dungeon Studios opmaakt un weer DJ. He is Besitter vun Super FM. En groten Schandaal hett he mit sien Programm Dr. Senga utlööst, bi dat se junge Lüüd in Sexfragen beraadt hebbt. Dat Programm müss na Protesten afsett warrn. He hett aver ok annere Ünnernehmen in Kampala un ümto, hett en Ranch un en Fischexport, hett verschedene Medienünnernehmen för Radio- un Feernsehprogramm un hett mehr as 100 Lüüd in Lohn un Brood. Ok as christlichen Preddiger is he aktiv. 2006 weer he unafhängigen Kandidat as Börgermeester vun Kampala, hett aver gegen Haji Nasser Ntege Ssebagala verloren un is mit 40,3 % vun de Stimmen de Twete worrn. Sematimba hett siene Fro an’n 13. Juni 1997 in Los Angeles heiraadt un hett mit ehr twee Döchter. Sematimba,
Aitne (ok Jupiter XXXI) is en vun de lütten buteren Maanden vun’n Planet Jupiter. Opdeckt weer de Maand an’n 9. Dezember 2001, neemlich vun en Koppel US-amerikaansche Astronomen vun de University of Hawaii ünner dat Regeer vun Scott S. Sheppard. Nöömt is de Maand na de Göddin Aitne, de in de greekschen Mythologie dat Sinbild för de Bargens is. De vörlöpige Beteken vun den Maand weer toeerst S/2001 J 11. Aitne löpt op en Ümloopbahn in en middleren Afstand vun 23.299.000 km vun’n Planeten. För een Ümloop bruukt se üm un bi 730 Daag, 4 Stünnen un 19 Minuuten. De Bahn hett en grote Exzentrizität vun 0,264 un is üm 165,091 ° gegen den Äquater vun’n Jupiter neegt. De Bewegen vun den Maand is dormit retrograd, dat heet, dat sik Aitne gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Carme-Grupp, nöömt na den gröttsten Maand ut de Grupp. Aitne hett en middleren Dörmeter vun üm un bi 3 km un tellt dormit to de ganz lütten Maanden. De Böverflach vun den Maand wiest en Albedo
Dit Woort hett noch annere Bedüden: kiek dorför ünner Scholen (Mehrdüdig Begreep). Scholen is en Gemeen in den Landkreis Deefholt in Neddersassen. Scholen liggt in'n Süden vun den Naturpark Wilshuser Geest in de Midden twuschen Bremen un Ossenbrügge. De Gemeen höört to de Samtgemeen Swabern, de in de Gemeen Swabern sitten deit. De ehrenamtliche Börgermeester Karl-Heinz Schwenn is an'n 9. September 2001 wählt wurrn. Dör de Gemeen hen löppt de Bundsstraat 61. De geiht vun Bassen na Minden. In den hüdigen Oortsdeel Vohrde sünd boren wurrn: 1872, 22. August, Diederich Logemann; † 15. August 1959 in Rathlosen, düütschen Politiker (DNVP), MvR 1907, 9. Juni, Fritz Logemann; † 24. September 1993, düütschen Politiker (DP, FDP), MvB, MvL (Neddersassen), Parlamentaarschen Staatssekretär bi'n Bundsministerium för Landweertschop Projekt to'n Sammeln vun plattdüütsche Oortsnaams in de Landkreise Deefholt, Nienborg/Werser un Veern Websteed vun de Samtgemeende Websteed vun de Gemeende Scholen Städer un Gemenen in den Landkreis Deefholt Affinghusen | Asendörp | Baarnborg | Bornbössel | Baarnstrup | Barver | Bassen | Bössel | Brookm | Brooksen-Vilsen | Deefholt | Dickel | Drebber | Drentwede | Ehrenborg | Eidelstee | Engeln | Freestatt | Hemzel | Hüde | Karkdörp | Lembrouk | Lemförde | Maasen |
Bornbössel is en Gemeende in'n Landkreis Deefholt in Neddersassen. Se höört na de Samtgemeende Karkdörp to. De sitt in Karkdörp bi Sulingen. Baarnbössel liggt twuschen den Dümmer un dat Steenhuder Meer in de Midden twuschen Bremen un Minden. Bi 7 km in'n Süden vun de Gemeende liggt dat Grote Moor, in'n Noorden dorvun is dat Darlatenmoor. Nich wiet af in'n Noordwesten löppt en Afsnitt vun de Grote Aue hen. De beiden Delen vun de Gemeen sünd Holthusen un Baarnbössel. To'n eersten Mol steiht in en Urkunn ut dat Johr 1380 wat vun Baarnbössel to lesen. Dormols heet dat upp dem borne. Dat Dörp höör dormols to dat Amt Uchte. Dat weer Deel vun de Graafschop Hoya. 1582 keem dat to de Landgraafschop Hessen. 1816 is dat denn na dat Königriek Hannober kamen un 1866 mit ganz Hannober na Preußen. De ehrenamtliche Börgermeester Heinz Albers is an'n 9. September 2001 wählt wurrn. De Gemeen liggt an de Bundsstraat 61. De löppt vun Minden hen na Sulingen. Projekt to'n Sammeln vun plattdüütsche Oortsnaams in de Landkreise Deefholt, Nienborg/Werser un Veern Websteed vun de Samtgemeende Karkdörp Städer un Gemenen in den Landkreis Deefholt Affinghusen | Asendörp | Baarnborg | Bornbössel | Baarnstrup |
Neptun (Symbol: ) is vun de Sünn ut rekent de achte un butenste Planet in’t Sünnsystem. De Planet is 1846 opdeckt worrn un tellt to de Gasplaneten. Nöömt is he na Neptun, de in de röömschen Mythologie de Gott vun de See un de Strööm is. Sien astronoomsch Teken ♆ is en stiliseerten Dreetacken, de Wapen vun’n Seegott. Tohopen mit Uranus billt he de Ünnerkoppel vun de „Iesresen“. Bi de Söök na Exoplaneten warrt de opfunnen Objekten, de en lieke Masse as Neptun opwiest mitünner as Planeten vun de „Neptun-Klass“ oder as „Hot Neptun“ betekent, jüst so as bi de extrasolaren Jupiters, de as „Hot Jupiters“ betekent warrt. An’n 11. April 2009 kummt Neptun wedder an de lieke Positschoon, woneem he an’n 23. September 1846 opdeckt worrn is. De Ümloopbahn vun Neptun üm de Sünn hett en Exzentrizität vun 0,0113 un is dormit meist rund as’n Krink. Sien Perihel liggt in en Afstand vun ruchweg 29,709 AE un sien Aphel is üm un bi 30,38 AE wiet weg vun de Sünn. Dormit is Neptun de butenste vun de Planeten vun’t Sünnsystem. Sien Bahneven is mit 1,769° blots licht gegen de Ekliptik (de Bahneven vun de Eer) neegt. För een Ümlopp
Affinghusen oder Affjehusen is ene Gemeende in den Landkreis Deefholt in Neddersassen. Affinghusen Dörgeloh Dörjesloh Eitzen To’n Hagen Gerd Kadzik (* 1929 in Mannheim) leevt un arbeit vun 1970 af an as en Kunstmoler un Graphiker in Affinghusen. Projekt to'n Sammeln vun plattdüütsche Oortsnaams in de Landkreise Deefholt, Nienborg/Werser un Veern Städer un Gemenen in den Landkreis Deefholt Affinghusen | Asendörp | Baarnborg | Bornbössel | Baarnstrup | Barver | Bassen | Bössel | Brookm | Brooksen-Vilsen | Deefholt | Dickel | Drebber | Drentwede | Ehrenborg | Eidelstee | Engeln | Freestatt | Hemzel | Hüde | Karkdörp | Lembrouk | Lemförde | Maasen | Marl | Mattfeld | Mellgenhusen | Neenkarken | Quernheim | Rehrn | Scholen | Sie'enborg | Staaste | Stemshorn | Stuhr | Suwohle | Sulingen | Swabern | Swarm | Syke | Twustern | Varrel | Wagenfeld | Wehrbleck | Wetschken | Weyhe
Renate Delfs (* 27. März 1925 in Flensborg as Renate Reeps; † 14. Mai 2018 ok dor)) weer Schauspelerin un Schrieverin op Hooch- un Plattdüütsch. Delfs is al siet de Johren 1960 an de Nedderdüütsche Bühn Flensborg as Volksschauspelerin aktiv un hett dor veel plattdüütsche Theaterstücken speelt. Siet Enn vun de Johren 1970 is se ok fakener in TV-Serien to sehn. Delfs hett aver ok Saken in un över dat Petuhtanten-Düütsch maakt. Von Peter Puff und Dickenissen. Eine ungewöhnliche Liebeserklärung an Flensburg. ISBN 3-88042-955-3. Ohaueha, was'n Aggewars. ISBN 3-88042-721-6. Sehnsucht ist darin. Reisebilder aus Schleswig-Holstein. ISBN 3-88042-980-4. Die Flensburger Petuhtanten. (Audio-CD) ISBN 3-87651-261-1. Renate Delfs vertellt plattdüütsche Märkens för groote Lüüd (Dat Hörbook). (Audio-CD) ISBN 3-87651-311-1. List vun plattdüütschen Schrieverschen Renate Delfs in de Internet Movie Database (engelsch) Doodsanzeig mit Gebortsnaam] Schauspielerin Renate Delfs mit 93 Jahren gestorben, afropen an' 22. Mai 2018
Dit Woort hett noch annere Bedüden: kiek dorför ünner Belize (Mehrdüdig Begreep). Belize is een Land in Middelamerika in’n Süüdoosten vun de Halfinsel Yucatán. Dat Land weer fröher ünner de Naam Brietsch-Honduras (offiziell Naam: British Honduras) bekannt, wat de Naam vun de ehmalge britisch Kolonie weer. Dor leevt up 22.966 km² 301.750 Inwahners. Dat sünd rundweg 12,1 Inwahners/km². Belize is en parlamentaarsche Monarkie binnen dat Commonwealth. Hööft vun den Staat is de Königin vun Grootbritannien, Elizabeth II.. Hööftstadt vun dat Land is Belmopan mit 13.381 Inwahners. De gröttste Stadt vun Belize is Belize-City mit üm un bi 61.460 Inwahners. Amtspraak is de Engelsche Spraak. Belize liggt in Middelamerika an de Oostküst von de Halvinsel Yucatán an de Karibische See. Naverlänner sünd Guatemala in’n Süden (Departamento Izabal) un Westen (Departamento Petén) un Mexiko (Bundsstaat Quintana Roo) in’n Noorden. Belize liggt op de Noordamerikaansche Plaat. De Riftzoon to de Karibische Plaat löppt en beten achter de Landsgrenz dör Guatemala. De gröttste Deel von Belize is sied un blifft ünner 100 m över de See. En Drüddel von dat Land warrt aver von de Maya-Bargen innahmen, de bet 1124 m över de See (Victoria Peak) hoog sünd. De Ünnergrund, de in de Maya-Bargen
Ilse-Marie Voges (* 1943 in Rist) is en Journalistin un Schrieverin op Hooch- un Plattdüütsch. Voges is 1943 in Rist boren. Se is verheiraadt mit’n Journalist un Redaktör Detlef Voges. Se hebbt fief Kinner. Voges arbeidt as fre’e Journalistin för de Kreiszeitung Syke un maakt dor Berichten ut de Region, Theaterkritik, Reisberichten un Reportaschen för dat Magazin zum Sonntag. Vun 1980 af an hett se Sünnavends de plattdüütsche Gloss Us Ilse in de Kreiszeitung maakt un bet hüüt över 1.350 Bidrääg in disse Gloss hatt. In de Tiet vun März 1997 bet Oktober 1999 hett se bi 50 Bidrääg för de Reeg Hör mal’n beten to bi NDR 1 opnahmen. Un vun 1989 bet 2002 hett se elk Johr in’n Dezember Moderator bi’n Plattdüütschen Talk in’n Roothuus vun de Stadt Syke maakt. För ehren Insatz för dat Projekt „Brücke der Hoffnung“ in de Bosnien-Help un för ehren langen Insatz för de plattdüütsche Spraak hett Voges 2007 dat Verdeenstkrüüz vun’n Neddersassischen Verdeenstorden kregen. Syker Sprüche-Kabinett aus Rat, Verwaltung, Ausschüssen und Ortsräten. Syke 1985 Provinz-Eintopf. Sprüche und Geschichten aus Rat und Verwaltung. Syke 1988 De lüttje Wintermuus un annere Vertellers. Syke 1995 Tango mit Fritz. Vertellers - mitten ut’n Leeven. Syke 1998